CELEX: 62018CN0422
Language: da
Date: 2018-06-28 00:00:00
Title: Sag C-422/18: Anmodning om præjudiciel afgørelse indgivet af Tribunale di Milano (Italien) den 28. juni 2018 — FR mod Ministero dell’interno — Commissione Territoriale per il riconoscimento della Protezione Internazionale presso la Prefettura U.T.G. di Milano

3.9.2018   
            
            
               DA
            
            
               Den Europæiske Unions Tidende
            
            
               C 311/10
            
         
      Anmodning om præjudiciel afgørelse indgivet af Tribunale di Milano (Italien) den 28. juni 2018 — FR mod Ministero dell’interno — Commissione Territoriale per il riconoscimento della Protezione Internazionale presso la Prefettura U.T.G. di Milano
      (Sag C-422/18)
      (2018/C 311/10)
      Processprog: italiensk
      
         Den forelæggende ret
      
      Tribunale di Milano
      
         Parter i hovedsagen
      
      
         Sagsøger: FR
      
         Sagsøgt: Ministero dell’interno — Commissione Territoriale per il riconoscimento della Protezione Internazionale presso la Prefettura U.T.G. di Milano
      
         Præjudicielt spørgsmål
      
      Skal princippet om loyalt samarbejde, ækvivalensprincippet og princippet om effektiv domstolsbeskyttelse som omhandlet i artikel 4, stk. 3, og artikel 19, stk. 1, TEU, artikel 47, stk. 1 og 2, i Den Europæiske Unions charter om grundlæggende rettigheder samt direktiv 2013/32/EU (1) (særligt artikel 22 og 46) fortolkes således, at a) EU-retten kræver, at et retsmiddel — såfremt et sådant er foreskrevet i national ret i sager om afslag på ansøgninger om international beskyttelse — automatisk skal have opsættende virkning, og b) de ovennævnte principper er til hinder for en procedure såsom proceduren i henhold til italiensk ret (artikel 35a, stk. 13, i lovdekret nr. 25/2008, som ændret ved lovdekret nr. 13/17, ophøjet til lov nr. 46/17), hvorefter den domstol, ved hvilken en asylansøger — hvis ansøgning er blevet afslået af den administrative myndighed, som har kompetence til behandling af asylansøgninger, og af denne samme domstol i første instans — har anlagt søgsmål, har ret til at nægte udsættelse med fuldbyrdelsen af afgørelsen om afslag alene med henvisning til, om appellen, der er iværksat til prøvelse af den afgørelse, der er truffet af denne samme domstol, der skal tage stilling til udsættelsen, er begrundet, uden hensyn til risikoen for en alvorlig og uoprettelig skade?
      
         (1)  Europa-Parlamentets og Rådets direktiv 2013/32/EU af 26.6.2013 om fælles procedurer for tildeling og fratagelse af international beskyttelse (EUT L 180, s. 60).